***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**9 нчы сыйныф**

**Үткәрү вакыты – 180 минут**

**Максималь балл – 68**

**I. Тестлардан дөрес җавапны билгеләгез.**

1. Тел арты ассимиляциясе чагылыш тапкан сүзне билгеләгез. **(2 балл)**

а) *әнкәй*

ә) *әткәй*

б) *урамнар*

в) *карга*

2. Басымы соңгы иҗеккә төшмәгән сүзне билгеләгез. **(2 балл)**

а) *йоклый*

ә) *йоклыйбыз*

б) *йоклаган*

в) *йоклаганнар*

3. Фразеологик әйтелмәнең мәгънәсен билгеләгез. **(2 балл)**

***Ике адым***

а) *якын*

ә) *ерак*

б) *тиз*

в) *аз*

4. Тезмә сүзне билгеләгез. **(2 балл)**

а) *ак(кош)*

ә) *тоз(сыз)*

б) *кура(җиләге)*

в) *тирә(як)*

5. Чама санын билгеләгез. **(2 балл)**

а) *биш бөтен уннан өч*

ә) *икешәр*

б) *унау*

в) *егермеләп*

6. Икеләнүне белдерә торган кисәкчәне билгеләгез. **(2 балл)**

а) *-мы*

ә) *-дыр*

б) *-чы*

в) *гына*

7. Калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

***Ялкауның*** *көн дә башы авырта.* (Мәкаль)

а) аергыч

ә) тәмамлык

б) ия

в) урын хәле

8. Җөмләнең иясен билгеләгез. **(2 балл)**

*Оятсыз кеше өчен оятлының йөзе кызарыр.* (Мәкаль)

а) *оятсыз*

ә) *кеше*

б) *оятлының*

в) *йөзе*

9. Гади җөмләне билгеләгез. **(2 балл)**

а) *Ачу килсә, акыл китәр.* (Мәкаль)

ә) *Аю – көченә, кеше акылына ышана.* (Мәкаль)

б) *Кеше холкын күзәт, үзеңнекен төзәт.* (Мәкаль)

в) *Акыллы ерып чыга алмаслык эш дөньяда юк.* (Мәкаль)

10. Теркәгечсез тезмә кушма җөмләне билгеләгез. **(2 балл)**

а) *Кеше акылын ишет, үзеңнеке белән эш ит.* (Мәкаль)

ә) *Бит күрке – күз, тел күрке – сүз.* (Мәкаль)

б) *Үз акылың җитмәсә, кешене тыңла.* (Мәкаль)

в) *Җәяүлегә янчык та авыр.* (Мәкаль)

**II. Башыгызны эшләтегез.**

Сүзләрне дөрес итеп урнаштырып, ике мәкаль языгыз. **(4 балл)**

*соң, төйнәгән, да, акылы, чишә, ахмак, акыллы, төшәр, алмас, төенне, тинтәкнең, төштән*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Мәкаль сүзендә ................ сузык аваз, ................. тартык аваз бар. Ул сингармонизм законының рәт гармониясенә ................. . ................ иҗектән тора. Аңа ..................... кушымча ялгана. Ул – ...................... алынмасы. Мәкаль-....................... – парлы сүз. Мәкаль – ................... сүз төркеме. Мәкаль сүзеннән .............................. фигыле ясалган. Мәкальләр җыючыны, аларны өйрәнүчене ......................... диләр.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

*Дождь не прошёл, а капли с деревьев падают и сверкают на солнце.*

*Я увлечённо рассказал, как мы ловили рыбу.*

*Под вечер мы вышли на поляну, где рос огромный дуб.*

*Если ветер затихнет, мы высадим цветы.*

2. Төшеп калган сүзләрне языгыз. **(8 балл)**

*(1)Без Илсөяр белән чишмә буена йөгердек. (2)Нәрсә бу? (3)Чишмәнең җырлый-җырлый челтерәве* ***.......................*** *. (4)Үзе дә* ***.................*** *. (5)Аның өсте кызыл* ***.......................*** *белән капланган.*

*(6)Илсөяр дә, мин дә, чырылдап, яңадан тау итәгенә йөгердек. Бер-беребезне бүлдерә-бүлдерә:*

*– Әби! Чишмә... юк! Үлгән! – дигәч, Бибинур әби куркып ук калды.*

*– Кайсының кулы барды икән?! – дип, кәрҗинен кулыннан* ***......................*** *җибәрде.*

*Без Бибинур әби артыннан атладык. Бибинур әби килә-килешенә күлмәк* ***............................*** *биленә кыстырып куйды да* ***.......................*** *тотынды. Аннан күреп, без дә кул белән балчык “көри” башладык.*

*Тиздән чишмәбез терелде: элеккечә җырларга* ***......................****, чип-чиста булып ага башлады. Без Илсөяр белән, кушучлап, чишмә авызына үрелдек.*

*Җир йөзендә яхшылыклар да, яманлыклар да җитәрлек шул. Туган туфрагын яратмаган кешедән нинди игелек көтмәк* ***.....................*** *.* (Айгөл Әхмәтгалиевадан)

2.1. Беренче абзацтагы тел арты ассимиляциясе чагылыш тапкан сүзнең астына сызыгыз. **(1 балл)**

2.2. 6 нчыҗөмләдәге күчерелмә мәгънәле сүзнең астына сызыгыз. **(1 балл)**

2.3. Текстта кулланылган рус алынмасын языгыз. **(1 балл)**

2.4.Кушма сүзләрне күчереп языгыз, мәгънәле кисәкләрен аерыгыз. **(3 балл)**

3. Сез табигатьне ничек саклыйсыз? Чишмәләрне саклау нәрсәгә кирәк? Шул хакта 10 җөмлә төзеп языгыз. **(12 балл)**